  Виталий Пронин Толон, 24-тӥ январе, Общественной палаталэн 5-тӥ ӧтчамезлэн нырысетӥ кенешонэз ортчиз. Солэн ёзчиосыз дурбасьтэмзэс веразы Россиысь Юристъёслэн ассоциацизылэн Удмурт ёзэныз кивалтӥсьлы Рашид Хуснутдиновлы. Ӵектэмын на вал эшшо одӥг мурт - Россиысь Ляб кылӥсьёслэн огазеяськонзылэн Удмурт ёзэныз кивалтӥсь Михаил Черемных. Но со пумит кариськиз. Общественной палаталэн кивалтӥсезлэн воштӥсьёсыз луизы Удмуртиысь Торгово-промышленной палаталэн кивалтӥсез, экономикая азьвыл министр Михаил Зайцев но Ижысь Инвалид пиналъёслэн но соослэн анай-атайёссылэн, опекунъёслэн огазеяськонэнызы кивалтӥсь Александра Семёнова. Тодады вайытом: Общественной палаталэн 5-тӥ ӧтчамаз пыриз 48 ёзчи. Со пӧлысь 16-сэ дэмлаз Удмуртилэн Тӧроез, 16-сэ ӵектӥзы Кун Кенешысь депутатъёс, нош та 32 мурт ӵектӥзы ини эшшо 16-сэ - калык огазеяськонъёсын дэмламъёс пӧлысь. Вакчияк Рашид Марсович Хуснутдинов вордскиз 1980-тӥ арын Ижын, дышетскемез вылӥ юридической. 1999-тӥ - 2015-тӥ аръёсы ужаз пӧртэмпредприятиосын, организациосынюристконсульт, валтӥсь юристконсульт,юридической ёзэн кивалтӥсь, директорлуыса. 2015-тӥ арысен выжиз дышетонэн, наукаен,исследованиосын герӟаськем уже. Укататросэз научной ужъёсыз сӥземын экономикаудысын уголовной ужъёсты эскеронлы. 2015-тӥ арын быръемын УдмуртиысьОбщественной палатае. Кузпалыныз 3 пинал будэто. Элина Кумачёва  